text:
Oyinza Otya Okumanyiira Ekibiina Ekipya?
OW’OLUGANDA Allen * agamba nti: “Nnafunamu okweraliikirira bwe nnali ŋŋenda mu kibiina ekipya. Nnali simanyi nti nnandisobodde okufuna emikwano emirala.” Allen agenda amanyiira ekibiina ekipya kati kyalimu ekyesudde mayiro nga 900 okuva ewaabwe.
Bwe kiba nti naawe waakegatta ku kibiina ekipya, oyinza okuba ng’olinamu obweraliikirivu. Kiki ekiyinza okukuyamba okumanyiira ekibiina ekyo? Kiki ky’oyinza okukola singa owulira nti oluddewo okukimanyiira? Ate singa mu kibiina kyo mujjamu abantu abapya, oyinza otya okukifuula ekyangu gye bali okukimanyiira?
OYINZA OTYA OKUTUUKANA N’EMBEERA N’OBA MUSANYUFU?
Lowooza ku kyokulabirako kino: Omuti bwe bagusimbuliza mu kifo ekimu ne baguzza mu kirala gusooka ne guwotokamuko. Omuti bwe guba gusimbulizibwa okuva mu ttaka, mingi ku mirandira gyagwo gitemebwako kisobole okuba ekyangu okugutambuza. Bwe gumala okusimbibwa mu kifo ekipya, gulina okutandikirawo okumera emirandira emipya. Mu ngeri y’emu, okugenda mu kibiina ekipya kiyinza okuba nga kikukosezzaamu. Mu kibiina ky’obaddemu oyinza okuba ng’obadde “n’emirandira” mingi, kwe kugamba emikwano mingi, era ng’olina n’enteekateeka z’eby’omyoyo z’omanyidde. Kati olina okumera emirandira emipya okusobola okufuna essanyu mu kibiina ekipya ky’ozzeemu. Ekyo onoosobola otya okukikola? Okukolera ku misingi gya Bayibuli kijja kukuyamba. Ka tulabeyo egimu ku gyo.
Omuntu asoma Ekigambo kya Katonda obutayosa aba “ng’omuti ogwasimbibwa okumpi n’emikutu gy’amazzi, ogubala ebibala mu kiseera kyagwo, era ebikoola byagwo tebiwotoka. Buli ky’akola ebivaamu biba birungi.”—Zab. 1:1-3.
Ng’omuti bwe gwetaaga okufuna amazzi obutayosa okusobola okusigala nga mulamu, n’Omukristaayo yeetaaga okunywa amazzi agali mu Kigambo kya Katonda obutayosa okusobola okusigala nga mulamu mu by’omwoyo. N’olwekyo weeyongere okusoma Ekigambo kya Katonda buli lunaku, n’okugenda mu nkuŋŋaana obutayosa. Weeyongere okubeera n’okusinza kw’amaka, n’okwesomesa obutayosa. Ebintu byonna ebyali bikuyamba okunywera mu by’omwoyo mu kibiina kye walimu, obyetaaga ne mu kibiina ekipya ky’ozzeemu.
“Buli azzaamu abalala amaanyi ajja kuzzibwamu amaanyi.”—Nge. 11:25.
Ojja kuzzibwamu amaanyi era ojja kumanyiira mangu bwe weenyigira mu bujjuvu mu mulimu gw’okubuulira. Kevin omukadde mu kibiina agamba nti: “Ekintu ekyatuyamba ennyo nze ne mukyala wange, kwe kuweereza nga bapayoniya abawagizi nga twakatuuka mu kibiina ekipya. Twamanya mangu ab’oluganda, bapayoniya, n’ekitundu kye tubuuliramu.” Roger, eyasengukira mu kitundu ekyali kyesudde mayiro ezisukka mu 1,000 okuva we yali abeera agamba nti: “Ekintu ekiyinza okukuyamba okumanyiira amangu ekibiina ekipya, kwe kwenyigira ennyo mu mulimu gw’okubuulira. Ate era, tegeeza abakadde nti oli mwetegefu okuyamba wonna we kiba kyetaagisa, gamba nga mu kuyonja ekizimbe ky’Obwakabaka, okukola nga nnakyewa mu nkuŋŋaana, oba okubaako omuntu gw’otwalako mu nkuŋŋaana. Ab’oluganda bwe bakiraba nti omuntu omupya mwetegefu okwenyigira mu bujjuvu mu mirimu gy’ekibiina, bamukolako mangu omukwano.”
“Mugaziwe mu mitima gyammwe.”—2 Kol. 6:13.
Gaziwa mu kwagala ab’oluganda. Melissa n’ab’omu maka ge bwe baatuuka mu kibiina ekipya baafuba okufuna emikwano emipya. Agamba nti: “Twanyumyanga n’ab’oluganda ng’enkuŋŋaana tezinnatandika n’oluvannyuma lwazo. Tetwakomanga ku kubabuuza bubuuza wabula twawangayo akaseera akawerako okunyumyako nabo ku bintu ebitali bimu.” Ekyo kyabasobozesa okuyiga amangu amannya g’ab’oluganda. Ate era baasembezanga ab’oluganda mu maka gaabwe ne kinyweza omukwano gwabwe. Melissa agamba nti: “Twabawa ennamba zaffe ez’essimu nabo ne batuwa ezaabwe, bwe kityo ne basobola okutuyitanga okukolera awamu nabo ebintu eby’omwoyo n’ebintu ebirala.”
Bwe kiba nga tekikwanguyira kwogera na bantu b’otomanyidde, waliwo by’osobola okukola ebiyinza okukuyamba. Ng’ekyokulabirako, teekako akamwenyumwenyu ne bwe kiba nti muli owulira toyagala kukateekako. Ekyo kisobola okusikiriza abalala okukutuukirira. Bayibuli egamba nti: “Amaaso amacamufu galeetera omutima okusanyuka.” (Nge. 15:30) Rachel eyagenda mu kibiina ekipya ekyali ewala n’ewaabwe agamba nti: “Nnina ensonyi. Oluusi mba nnina okwewaliriza okwogera n’ab’oluganda mu kibiina ekipya kye ndimu. Nnoonyaayo omuntu atudde yekka nga talina gw’ayogera naye. Omuntu oyo ayinza okuba nga naye wa nsonyi nga nze.” Lwaki tofuba kwogerako n’omuntu omupya ng’enkuŋŋaana tezinnatandika oba nga ziwedde?
Ku luuyi olulala, mu kusooka oyinza okusanyuka okusisinkana ab’oluganda abapya. Naye ekiseera bwe kigenda kiyitawo ab’oluganda abo obamanyiira. Kiba kikwetaagisa okweyongera okufuba okukola emikwano emipya.
WEEWE EKISEERA OKUMANYIIRA
Emiti egimu girwawo okumanyiira ettaka okusinga emirala. Mu ngeri y’emu, abantu abamu bamanyiira mangu ekibiina ekipya ate abalala balwawo okukimanyiira. Bwe kiba nti wayise ekiseera bukya ojja mu kibiina ekipya naye nga tonnakimayiira, emisingi gya Bayibuli gino wammanga gisobola okukuyamba:
“Ka tuleme kulekera awo kukola birungi, kubanga ekiseera bwe kirituuka tulikungula singa tetukoowa.”—Bag. 6:9.
Tosaanidde kuggwaamu maanyi singa okiraba nti kikutwalidde ebbanga ddene okumanyiira ekibiina ekipya. Lowooza ku kino: Abaminsani bangi abava mu Ssomero lya Gireyaadi bamala emyaka egiwerako nga tebannaddayo kukyalako mu nsi zaabwe. Ekyo kibayamba okukola omukwano ogw’oku lusegere n’ab’oluganda mu nsi gye baba basindikiddwa n’okumanyiira obuwangwa bwayo.
Alejandro, akyusizza ebibiina ebiwerako, agamba nti enkyukakyuka eziba zeetaaga okukolebwa tezeetaaga kupapirwa. Agamba nti: “Ku mulundi gwe twasembayo okukyusa ekibiina mukyala wange yaŋŋamba nti, ‘Mikwano gyange gyonna bali mu kibiina kye tuvuddemu!’” Alejandro yajjukiza mukyala we nti ebigambo ebyo byennyini yali abyogedde emyaka ebiri emabega bwe baali bagenze mu kibiina ekipya. Naye mu myaka egyo ebiri yafuba okufaayo ku balala era ab’oluganda mu kusooka be yali tamanyi baafuuka mikwano gye egy’oku lusegere.
“Tobuuzanga nti, ‘Lwaki ebiseera ebyayita bisinga bino ebiriwo kati?’ kubanga ekyo tekiba kibuuzo kya magezi.”—Mub. 7:10.
Weewale okugeraageranya ekibiina ekipya ky’olimu ku kibiina ky’obaddemu. Ng’ekyokulabirako, ab’oluganda mu kibiina ekipya bayinza okuba nga si boogezi nnyo oba nga boogera nnyo okusinga ab’omu kibiina ky’obaddemu. Ssa essira ku ngeri zaabwe ennungi nga naawe bwe wandyagadde basse essira ku ngeri zo ennungi. Abamu ku abo abagenze mu bibiina ebipya batuuse n’okwebuuza, ‘Ddala njagala baganda bange mu nsi yonna’?—1 Peet. 2:17.
“Musabenga, muliweebwa.”—Luk. 11:9.
Weeyongere okusaba Yakuwa akuyambe. Ow’oluganda David, aweereza ng’omukadde, agamba nti: “Olutalo olwo tolulwana wekka. Waliwo ebintu bingi bye tutasobola kukola okuggyako nga Yakuwa atuyambye. N’olwekyo musabenga!” Ekyo Rachel, ayogeddwako waggulu, naye akikkiriza. Agamba nti: “Nze n’omwami wange bwe tuwulira nga wazzeewo omuwaatwa wakati waffe n’ab’oluganda mu kibiina, twogera ne Yakuwa ne tumugamba nti, ‘Tusaba otuyambe okumanya obanga waliwo ekintu kyonna kye tukola ekireetera ab’oluganda okukaluubirirwa okuba mikwano gyaffe.’ Oluvannyuma tufuba okukola kyonna kye tusobola okubeerako awamu n’ab’oluganda.”
Abazadde bwe kiba nti abaana bammwe tekibanguyidde kumanyiira kibiina kipya, musabireeko wamu nabo ku nsonga eyo. Mubayambe okufuna emikwano emipya nga mukola entegeka okubeerako awamu n’ab’oluganda mu kibiina.
YAMBA AB’OLUGANDA ABAPYA OKUWULIRA NTI BAAGALIBWA
Biki by’oyinza okukola okuyamba ab’oluganda abaakajja mu kibiina kyo? Fuba okubakolako omukwano amangu ddala nga bwe kisoboka. Ekyo okusobola okukikola, lowooza ku ngeri gye wandyagadde okuyisibwamu ng’ogenze mu kibiina ekipya, era obayise bw’otyo. (Mat. 7:12) Oyinza okwaniriza ab’oluganda abapya mu maka go mufunire wamu okusinza kw’amaka oba mulabire wamu programu eya buli mwezi eba ku ttivi yaffe eya JW Broadcasting? Oyinza okubasaba okubuulirako awamu naawe? Bw’obayita okuliirako awamu nabo emmere, ekyo bajja kulwawo nga bakijjukira. Biki ebirala by’oyinza okukola okubayamba?
Carlos agamba nti: “Bwe twatuuka mu kibiina ekipya, mwannyinaffe omu yatuwa olukalala lw’amaduuka agataseera bintu. Ekyo kyatuyamba nnyo.” Abo ababa bavudde mu bitundu ng’embeera y’obudde eyawukana ku y’omu kitundu kyammwe, kibaganyula nnyo singa bayambibwa okumanya engeri gye basaanidde okwambalamu mu biseera eby’ebbugumu, eby’obunnyogovu, oba eby’enkuba. Era oyinza okubabuulira embeera z’abantu b’omu kitundu kyammwe kibasobozesa okumanya engeri y’okubakwatamu nga bababuulira.
OKUTUUKANA N’EMBEERA KIVAAMU EMIGANYULO
Allen, ayogeddwako waggulu kati amaze omwaka ogusukka mu gumu ng’ali mu kibiina kye ekipya. Agamba nti: “Mu kusooka tekyannyanguyira kumanya baganda bange ne bannyinaze mu kibiina kino ekipya. Naye kati nnina enkolagana ey’oku lusegere nabo, era ndi musanyufu.” Allen yakiraba nti teyafiirwa mukwano na gumu ng’asenguse, wabula yayongera kufuna mikwano mirala, abayinza okusigala nga mikwano gye obulamu bwe bwonna.
^ lup. 2 Amannya agamu gakyusiddwa.


c: text/html

text:
Amawulire
Kooti eragidde abayizi abagobwa ku UCU babaliyirire
Bya Ivan Ssenabulya Omulamuzi wa kooti enkulu e Mukono, Margret Mutonyi alagidde ettendekero lya Uganda Christian University okuliyirira abayizi babiri bebagoba mu bukyamu, nokubazza ku ttenedekero basome. Abayizi bamateeka Simon Ssemuwemba ne Yasin Ssentumbwe batwala ettendekero mu kooti mu April wa 2016, bwebabagoba olwokukuma omuliro […]
Kaihura Yegaanye Okuyimbula SOBI
Bya Kyeyune Moses Ssabapoliisi we gwanga Gen Kale Kayihura asabye abantu babulijjo, okwesammula ebyogerwa nga Paddy Sserunjogi bweyayimbuddwa. Sserunjogi, amanyiddwa nga SOBI yakwatibwa ku Bbalaza, mu kikwekweto ekyawamu. Bwabadde alabiseeko mu kakaiiko ka palamenti akebyokwerinda nesonga zomunda mu gwanga, omubaka we Butambala Muhammad Muwanga Kivumbi […]
Kampala ekyali District
Bya Ruth Anderah Kooti eya ssemateeka olwaleero eramudde nti ekibuga Kampala kikyatwalibwa nga District. Abalamuzi okubadde Steven Kavuma, Richard Buteera, Solomy Bossa, Cheborion Barishaki ne Paul Mugamba, balamudde obutesalamu ku musango gwa munna FDC, omubaka wa Kampala Nabilah Nagayi Ssempala. Okusinziira ku nyukakyuka ezakolebwa, Kampala […]
Omusajja atemye e miranga -omwana gw’abadde alabirira siwuwe.
Bya Ivan Ssenubulya. MUKONO: Ssemaka akubidde emiranga ku poliisi oluvanyuma lw’eyali mukazi okukamutema nti omwana abadde abayombya nti ssi wuwe. Ibrahim Musisi nga mutuuze ku kyalo Butebe yaakabidde amaziga ku poliisi e Mukono oluvanyuma lw’eyali Mukazi we Patricia Birungi okuvayo n’amutegezza nti omwana wabwe Leticia […]
E masaka e nsimbi z’obukuumi President aziweze.
Bya Getrude Mutyaba. E masaka Omukulembeze w’eggwanga Yoweri Kaguta Museveni ayimirizza enkola y’okusolooza ensimbi ku bantu saako n’okuteekawo abakuuma ebyalo. Bino bibadde mu bubaka bwe bw’atisse Minister Omubeezi avunanyizibwa ku nsonga z’omunda mu ggwanga Obiga Mario Kania . Minister Kania asinzidde mu lukiiko olw’etabiddwamu abakulembeze […]
Gashumba azeemu navunanibwa
Bya Ruth Anderah Frank Gashumba ne Muganda we Innocent Kasumba olwaalero bavunaniddwa mu butongole mu kooti ya Buganda Road, oluvanyuma lwakediimo kabawaabi ba gavumenti, okuyimirizibwa omwaka oguweddes. Bazeemu nebabasomera emisango egyobufere, okusangibwa nebiragalalagala mu maaso gomulamuzi James Eremye Mawanda, wabula nebagyegaana. omuwaabi wa gavumenti Nelly […]
Omusango gwa Besigye gwongezeddwayo okutuuka mu mwezi gwokusattu
Bya Ruth Anderah Omusango gwokukuma omuliro mu bantu oguvunanibwa Dr. Kiiza Besigye gwongezeddwayo okutuuka nga March 6th 2018 mu kooti e Mbarara omulamuzi aguli mu mitambo Sanyu Mukasa olwobutabaawo ngali mu lwummula. Dr. Besigye avunanibwa ne presidenti wa FDC, Amuriat Patrick Oboi, Ingrid Turinawe, Mubarak Munyangwan […]
Abazaala nga batto beyongedde
Bya Ivan Ssenabulya Akuliira abasawo abazaliisa mu ddwaliro lya Mukono Health Center IV – Alex Namala alaze okutya olwo’muwendo gwa’baana abato wakati we’myaka 10 ne 19 abazaala nga tebanetuuka. Ono ategezeza nti mu kugeragerannya omwaka 2016 ne 2017, emiwendo gizze girinnya okuva ku baana 1,765 […]
Bamuwambye nebamusobyako
Bya Magembe Ssabiiti Police e Mubende eli kumuyiggo gwa battemu abawambye omukazi mu kiro ekikesezza leero nebamusobyako n’oluvanyuma nebamutta. Ettemu lino libadde ku kyalo Luswa mu gombolola ye Myanzi e Mubende nga atiddwa ye Namuyomba-Robina atemera mu gy’obukulu 29 ngomulambo gwe gusangiddwa okumpi n’ekubo. Akulira […]
Amaka emitwalo 19 gasindikirizibwa okuva ku ttaka mu mwaka gumu
Bya Ivan Ssenabulya Amaka agasoba mu mitwalo 19 bebagobw aku ttaka mu bukyamu enelyanyi mu district ye Mubende mu mwaka oguwedde 2017 gwokka. Bino birabikidde mu alipoota eyemikko 56 ekwata ku kibba ttaka, efulumiziddwa aba Witness Radio.Org gyebafulumizza olwaleero. Alipoota eraga nti abantu bafiriddwa ettaka […]

robotstxt: allowed

filter: keep


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
11 “Kale nze, mu mwaka ogwasooka ogw’obufuzi bwa Daliyo+ Omumeedi, nnayimirira okumuzzaamu amaanyi n’okumunyweza.
2 Bye ŋŋenda okukugamba kati ge mazima:
“Laba! Bakabaka abalala basatu baliyimirira mu nsi ya Buperusi, era ow’okuna alikuŋŋaanya eby’obugagga bingi okusinga abalala bonna. Era bw’alifuuka ow’amaanyi olw’eby’obugagga bye, alikubiriza buli omu okulwanyisa obwakabaka bwa Buyonaani.+
3 “Era kabaka ow’amaanyi aliyimirira n’afuga n’obuyinza bungi+ era alikola nga bw’ayagala.
4 Naye bw’alimala okuyimirira, obwakabaka bwe bulimenyebwamu ne bugabanyizibwamu eri empewo ennya ez’eggulu,+ kyokka tebuliweebwa ba zzadde lye, era obuyinza bwabwe tebulyenkana buyinza bwe yalina ng’afuga, kubanga obwakabaka bwe bulisiguukululwa ne buweebwa abalala.
5 “Ne kabaka ow’ebukiikaddyo alifuuka wa maanyi. Kabaka ono aliba omu ku baami be; naye walibaawo alimusinga amaanyi era alifuga n’obuyinza bungi obusinga obubwe.
6 “Oluvannyuma lw’emyaka, balitta omukago, era muwala wa kabaka ow’ebukiikaddyo alijja eri kabaka ow’ebukiikakkono okukola endagaano. Naye omuwala oyo talisigaza buyinza bwa mukono gwe; ne kabaka taliyimirira newakubadde omukono gwe; era omuwala oyo aliweebwayo awamu n’abo abaamuleeta, n’oyo eyamuzaala, era n’oyo aliba amufudde ow’amaanyi mu biseera ebyo.
7 Omu ku b’eŋŋanda z’omuwala aliyimirira mu kifo kye; alijja eri eggye era alirumba ekigo kya kabaka ow’ebukiikakkono era alibalwanyisa n’awangula.
8 Era alijja e Misiri ng’alina bakatonda baabwe, n’ebifaananyi byabwe eby’ekyuma, n’ebintu byabwe eby’omuwendo ebya ffeeza n’ebya zzaabu, awamu n’abawambe. Okumala emyaka egiwerako aliyimirira wala okuva awali kabaka ow’ebukiikakkono,
9 oyo alirumba obwakabaka bwa kabaka ow’ebukiikaddyo, naye aliddayo mu nsi ye.
10 “Abaana be balyeteekerateekera olutalo era balikuŋŋaanya eggye ddene nnyo. Alijja n’ayanjaala ng’amataba. Naye aliddayo era alirwana okutuukira ddala ku kigo kye.
11 “Kabaka ow’ebukiikaddyo alisunguwala era aligenda okulwana naye, kwe kugamba, okulwana ne kabaka ow’ebukiikakkono. Alikuŋŋaanya ekibiina kinene naye ekibiina ekyo kiriweebwayo mu mukono gw’oli.
12 Era ekibiina ekyo kiritwalibwa. Omutima gwe gulyegulumiza, era alireetera emitwalo n’emitwalo okugwa; naye enkizo gy’aliba nayo taligikozesa.
13 “Kabaka ow’ebukiikakkono alikomawo era alikuŋŋaanya ekibiina ekinene okusinga ekyasooka; ku nkomerero y’ebiseera, nga wayiseewo emyaka, alijja n’eggye ddene n’ebintu bingi.
14 Mu biseera ebyo walibaawo bangi abaliyimirira okulwanyisa kabaka ow’ebukiikaddyo.
“Abo abakambwe mu bantu bo balitwalirizibwa ne bagezaako okutuukiriza okwolesebwa; naye balyesittala.
15 “Ne kabaka ow’ebukiikakkono alijja n’assaawo ekifunvu eky’okuyimako okulwanyisa ekibuga era n’awamba ekibuga ekiriko bbugwe. Emikono egy’ebukiikaddyo tegiriyimirira newakubadde abasajja be abalondemu, era tebaliba na maanyi kuyimirira.
16 Oyo alimulumba alikola nga bw’ayagala, era tewali n’omu aliyimirira mu maaso ge. Aliyimirira mu Nsi Ennungi,+ era aliba n’obuyinza obw’okuzikiriza.
17 Alijja n’amaanyi mangi ag’obwakabaka bwe nga mumalirivu nnyo, era alikola naye endagaano; alikola by’aliba ayagala. Aliweebwa obuyinza okuzikiriza muwala w’abakazi. Omuwala oyo taliyimirira, era talyeyongera kuba wuwe.
18 Alikyusa obwanga n’abwolekeza ebitundu ebiri ku lubalama lw’ennyanja era aliwamba bingi. Era omuduumizi alikomya ekivume ky’alimuleetako, ekivume kye kibe nga tekikyaliwo. Ekivume ekyo alikizza gy’ali.
19 Oluvannyuma alikyusa obwanga okuddayo mu bigo by’omu nsi ye; alyesittala n’agwa, era taliddamu kulabika.
20 “Mu kifo kye muliyimiriramu oyo aleetera omusolooza w’omusolo okuyita mu bwakabaka obw’ekitiibwa, kyokka mu nnaku ntono alimenyebwa, naye si mu busungu era si mu lutalo.
21 “Era mu kifo kye muliyimiriramu oyo anyoomebwa, era tebalimuwa kitiibwa kya bwakabaka; alijjira mu biseera eby’emirembe, era alifuna obwakabaka okuyitira mu bulimba.
22 Aliwangula amagye agalinga amataba era galimenyebwa; era n’Omukulu+ w’endagaano+ alimenyebwa.
23 Era olw’okuba baliba basse naye omukago, alikozesa obulimba n’ayimuka n’afuuka wa maanyi okuyitira mu ggwanga ettono.
24 Mu biseera eby’emirembe, aligenda mu bitundu by’essaza ebisingayo okuba ebigagga n’akola bakitaabe ne bajjajjaabe bye bataakola. Aligabira abantu omunyago n’ebintu, era alikola enkwe okulumba ebifo ebiriko bbugwe, naye ekyo kirimala ekiseera kitono.
25 “Alifuna obuvumu era n’akozesa amaanyi ge gonna okulumba kabaka ow’ebukiikaddyo ng’alina eggye ddene. Ne kabaka ow’ebukiikaddyo alyeteekerateekera olutalo ng’alina eggye ddene nnyo era ery’amaanyi. Naye taliyimirira, kubanga balimusalira enkwe.
26 Abo abalya ku mmere ye ennungi be balimusuula.
“Eggye lye lirikuluggusibwa, era bangi abalittibwa.
27 “Omutima gwa bakabaka bano ababiri guliba gwagala okukola ebintu ebibi, era balituula ku mmeeza emu nga buli omu alimba munne. Naye ebintu tebiribagendera nga bwe baliba baagala, kubanga enkomerero ya mu kiseera ekigereke.+
28 “Aliddayo mu nsi ye n’ebintu bingi nnyo, era omutima gwe gulikyawa endagaano entukuvu. Alikolera ddala by’ayagala n’addayo mu nsi ye.
29 “Mu kiseera ekigereke alikomawo n’alumba ensi ey’ebukiikaddyo. Naye ku luno tekiriba nga bwe kyali mu kusooka,
30 kubanga ebyombo by’e Kittimu+ birimulumba, era alitoowazibwa.
“Aliddayo obusungu bwe n’abwolekeza endagaano entukuvu+ era alikolera ddala by’ayagala; aliddayo era alissa omwoyo gwe ku abo abamenya endagaano entukuvu.
31 Amagye galiva mu ye ne gayimirira. Galijolonga ekifo ekitukuvu,+ ekigo, era galiggyawo ssaddaaka eya buli lunaku.+
“Galissaawo eky’omuzizo ekizikiriza.+
32 “N’abo abakola ebintu ebibi ne bamenya endagaano alibafuula bakyewaggula ng’akozesa ebigambo eby’obulimba. Naye abantu abamanyi Katonda waabwe baliwangula era balikolera ddala bye baagala.
33 Abo abalina amagezi+ mu bantu baliyigiriza bangi. Era okumala ennaku, balyesittala olw’ekitala n’olw’omuliro, olw’okuwambibwa n’olw’okunyagibwa.
34 Naye bwe balyesittala baliweebwa obuyambi obutonotono; era bangi balibeegattako naye nga si beesimbu.
35 Abamu ku abo abalina amagezi balyesittala, abantu basobole okulongoosebwa, okutukuzibwa, n’okuggibwako amabala gonna,+ okutuusa mu kiseera eky’enkomerero; kubanga ya mu kiseera ekigereke.
36 “Kabaka alikola nga bw’ayagala, era alyekuza, ne yeeguluumiriza ku bakatonda bonna; alyogera ne ku Katonda wa bakatonda+ ebintu ebitayogerekeka. Ebintu byonna birimugendera bulungi okutuusa obusungu lwe bulimala okwolekezebwa; kubanga ekisaliddwawo kiteekwa okubaawo.
37 Talissa kitiibwa mu Katonda wa bakitaabe, wadde mu ekyo abakazi kye baagala. Era talissa kitiibwa mu katonda yenna wabula alyeguluumiriza ku buli omu.
38 Naye alissa ekitiibwa mu katonda w’ebigo; alissa ekitiibwa mu katonda bakitaabe gwe bataamanya, ng’akozesa zzaabu ne ffeeza n’amayinja ag’omuwendo era n’ebintu ebirungi.
39 Alifufuggaza ebigo ebisingayo okuba ebigumu ng’ayambibwako katonda omupya. Aliwa abo abamuwagira ekitiibwa kingi, era alibafuula bafuzi mu bantu bangi; aligabanyaamu ettaka ng’abaako ky’asasulwa.
40 “Mu kiseera eky’enkomerero, kabaka ow’ebukiikaddyo alisindikagana naye, era kabaka ow’ebukiikakkono alimulumba ng’alinga embuyaga ekunta, ng’alina amagaali, abeebagazi b’embalaasi, n’ebyombo bingi; era aliyingira mu nsi nnyingi n’ayanjaala ng’amataba.
41 Aliyingira ne mu Nsi Ennungi,+ era ensi nnyingi ziryesittala. Naye zino ze zirisimattuka mu mukono gwe: Edomu, Mowaabu, n’ekitundu ekisinga obukulu eky’Abaamoni.
42 Aligolola omukono gwe okulumba ensi nnyingi, era ensi ya Misiri terisimattuka.
43 Aliba n’obuyinza ku by’obugagga ebikusike ebya zzaabu ne ffeeza n’ebintu byonna ebirungi eby’e Misiri. Era Abalibiya n’Abeesiyopiya balimugoberera.
44 “Naye amawulire agaliva ebuvanjuba n’ebukiikakkono galimweraliikiriza, era mu busungu obungi aligenda okuzikiriza n’okusaanyaawo bangi.
45 Alisimba weema ez’obwakabaka bwe wakati w’ennyanja ennene n’olusozi olutukuvu olw’Ekitiibwa;+ era alituuka ku nkomerero ye, so tewaliba amuyamba.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Danyeri 11
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Essuula 1
1 Ekyabaawo okuva ku lubereberye; kye twawulira, kye twalaba n'amaaso gaffe, kye twatunuulira, era engalo zaffe kye zaakwatako, ebya Kigambo eky'obulamu
2 (n'obulamu bwalabisibwa, ne tulaba, era tutegeeza, era tububuulira mmwe obulamu obwo obutaggwaawo, obwabaawo awali Kitaffe ne bulabisibwa gye tuli);
3 kye twalaba ne tuwulira, kye tubabuulira nammwe, nammwe mulyoke musse ekimu naffe; era naye okussa ekimu kwaffe kuli ne Kitaffe era n'Omwana we Yesu Kristo;
4 n'ebyo tubiwandiika ffe, essanyu lyaffe liryoke lituukirire.
5 Ne kino kye kigambo kye twawulira ekyava mu ye era kye tubuulira mmwe, nga Katonda gwe musana, so mu ye ekizikiza temuli n'akatono.
6 Bwe twogera nga tussa kimu naye ne tutambuliranga mu kizikiza, tulimba ne tutakola mazima;
7 naye bwe tutambulira mu musana, nga ye bw'ali mu musana; tussa kimu fekka na fekka, n'omusaayi gwa Yesu Omwana we gutunaazaako ekibi kyonna.
8 Bwe twogera nga tetulina kibi, twekyamya fekka so nga n'amazima tegali mu ffe.
9 Bwe twatula ebibi byaffe, ye wa mazima era omutuukirivu okutusonyiwa ebibi byaffe, n'okutunaazaako byonna ebitali bya butuukirivu.
10 Bwe twogera nga tetwonoonanga, tumufuula mulimba, so nga n'ekigambo kye tekiri mu ffe.


text: 4 Awo n’addamu nate okuyigiriza ng’ali ku lubalama lw’ennyanja. Ekibiina ky’abantu kinene nnyo ne kikuŋŋaanira w’ali; n’alinnya eryato n’atuula omwo ng’ali ku nnyanja naye ng’ekibiina kyonna kiri ku lubalama.+2 N’atandika okubayigiriza ebintu bingi ng’akozesa engero,+ n’abagamba nti:+3 “Muwulire. Omusizi yagenda okusiga,+4 era bwe yali asiga, ensigo ezimu ne zigwa ku mabbali g’ekkubo, ebinyonyi ne bijja ne bizirya.5 Endala ne zigwa awali enjazi awataali ttaka lingi, amangu ago ne zimera kubanga ettaka lyali ttono.+6 Naye enjuba bwe yavaayo, n’ezookya ne zikala olw’okuba zaali tezirina mirandira.7 Ate ensigo endala ne zigwa mu maggwa, amaggwa ne gakula ne gazitta ne zitabala bibala.+8 Naye endala ne zigwa ku ttaka eddungi ne zimera ne zeeyongera okukula era ne zitandika okubala ebibala, ne bikubisaamu emirundi 30, 60, ne 100.”+9 Awo n’abagamba nti: “Oyo alina amatu ag’okuwulira, awulire.”+10 Awo bwe yali yekka, abamu ku bayigirizwa awamu n’Ekkumi n’Ababiri ne bajja gy’ali ne batandika okumubuuza ebikwata ku ngero.+11 N’abagamba nti: “Mmwe muweereddwa okutegeera ekyama ekitukuvu+ eky’Obwakabaka bwa Katonda, naye eri abo ab’ebweru byonna bisigala mu ngero,+12 ne kiba nti wadde batunula, babe nga tebalaba, era wadde bawulira, babe nga tebategeera makulu gaabyo; era tebalisobola kukyuka basonyiyibwe.”+13 Ate era n’abagamba nti: “Olugero luno bwe muba temulutegeera, olwo munaayinza mutya okutegeera engero endala zonna?14 “Omusizi asiga ekigambo.+15 Ensigo ezaagwa ku mabbali g’ekkubo be bantu abawulira ekigambo, naye amangu ddala nga baakakiwulira, Sitaani ajja+ n’atwala ekigambo ekibasigiddwamu.+16 Ate ezo ezaasigibwa awali enjazi, be bantu abawulira ekigambo, amangu ago ne bakikkiriza n’essanyu.+17 Naye tebaba na mirandira, era babeerawo okumala akaseera katono; kyokka amangu ddala nga wazzeewo okubonaabona oba okuyigganyizibwa olw’ekigambo, beesittala.18 Ate era, waliwo endala ezaasigibwa mu maggwa. Zino, beebo ababa bawulidde ekigambo,+19 naye okweraliikirira+ okw’omu kiseera kino* n’obulimba bw’obugagga+ n’okwegomba+ ebintu ebirala byonna biyingira ne bizisa ekigambo ne kitabala.20 Ate ezo ezaasigibwa ku ttaka eddungi, beebo abawulira ekigambo ne bakisiima ne babala ebibala ebikubisaamu emirundi 30, 60, ne 100.”+21 Era ne yeeyongera okubagamba nti: “Ettaala tevuunikibwako kibbo,* era teteekebwa wansi wa kitanda. Eteekebwa ku kikondo kyayo, si bwe kiri?+22 Kubanga tewali kintu kyonna kikwekeddwa ekitalikwekulwa; era tewali kintu kyonna kikisiddwa ekitalimanyika.+23 Buli alina amatu awulire.”+24 Era n’abagamba nti: “Musseeyo omwoyo ku ebyo bye muwulira.+ Ekipimo kye mukozesa okupimira abalala, nammwe kye kirikozesebwa okubapimira, era n’ebirala biribongerwako.25 Kubanga buli alina alyongerwako;+ naye oyo atalina, n’ekyo ky’alina kirimuggibwako.”+26 Awo n’ayongera n’abagamba nti: “Obwakabaka bwa Katonda bulinga omuntu asiga ensigo mu ttaka.27 Yeebaka ekiro, n’azuukuka ku makya, era ensigo zimera ne zikula, naye tamanya ngeri ekyo gye kibaawo.28 Ettaka likuza mpolampola ebimera ne bibala; ebikoola bye bisooka, ne kuddako ebirimba ebito, ate oluvannyuma ne kuddako ebirimba ebirimu empeke ezikuze obulungi.29 Naye amangu ddala ng’ebibala byengedde, abisala n’ekiwabyo kubanga ekiseera eky’okukungula kiba kituuse.”30 Era ne yeeyongera okugamba nti: “Obwakabaka bwa Katonda tuyinza kubugeraageranya ku ki, oba lugero ki lwe tuyinza okukozesa okubunnyonnyola?31 Bulinga akasigo ka kalidaali. Mu kiseera we kasigibwa mu ttaka ke kaba kasingayo obutono mu nsigo zonna eziri ku nsi.+32 Naye bwe kamala okusigibwa, kamera ne kagejja okusinga ebimera eby’enva byonna era ne kassaako amatabi amanene, ebinyonyi eby’omu bbanga ne biba nga bisobola okubeera mu kisiikirize kyago.”33 Yakozesa engero nnyingi+ ng’ezo okubabuulira ekigambo okusinziira nga bwe baali bayinza okutegeera.34 Mu butuufu, teyayogeranga nabo nga takozesezza ngero; kyokka bo abayigirizwa be yabannyonnyolanga ebintu byonna nga bali bokka.+35 Awo bwe bwawungeera ku lunaku olwo, n’abagamba nti: “Tusomoke tugende emitala.”+36 Bwe baamala okusiibula ekibiina, ne bamutwala mu lyato, era waaliwo n’amaato amalala.+37 Awo omuyaga ogw’amaanyi ne gujja, amayengo ne geeyiwa mu lyato ne libulako katono okubbira.+38 Naye ye yali mu kifo eky’emabega mu lyato nga yeebase ku mutto. Ne bamuzuukusa nga bamugamba nti: “Omuyigiriza, tofaayo ng’olaba tunaatera okusaanawo?”39 Awo n’ayimuka n’aboggolera omuyaga era n’agamba ennyanja nti: “Sirika! Teeka!”+ Omuyaga ne gukkakkana, ennyanja n’eteeka.40 Awo n’abagamba nti: “Lwaki mutidde nnyo? Temunnaba kufuna kukkiriza kwonna?”41 Naye ne batya nnyo, era ne beebuuzaganya nti: “Ono ddala y’ani, omuyaga n’ennyanja nabyo bimuwulira?”+


text:
Olugero 112: Eryato Limenyekera ku Kizinga
LABA! eryato liri mu kabi! Limenyekamenyeka! Olaba abantu abali mu mazzi? Abamu batuuse ku lukalu. Oyo ali awo ye Pawulo? Ka tulabe ebimutuuseeko.
Jjukira nti okumala emyaka ebiri Pawulo abadde asibiddwa mu kkomera ly’e Kayisaliya. Awo ye n’abasibe abamu ne bateekebwa ku lyato, ne boolekera Rooma. Nga bayita okumpi n’ekizinga ky’e Kuleete, wajjawo embuyaga ey’amaanyi. Ya maanyi nnyo abasajja ne balemererwa okutereeza eryato. Era tebakyasobola kulaba njuba emisana oba emmunyeenye ekiro. Mu nkomerero, oluvannyuma lw’ennaku nnyingi, abali mu lyato baggwaamu essuubi ery’okuwonawo.
Awo Pawulo n’ayimirira n’abagamba: ‘Tewali n’omu ku mmwe ajja kufiirwa obulamu bwe; eryato lyokka lye lijja okusaanawo. Ekiro ekyayise malayika wa Katonda yazze gye ndi n’aŋŋamba, “Totya, Pawulo! Oteekwa okuyimirira mu maaso ga Kayisaali omufuzi Omuruumi. Era Katonda ajja kuwonya abo bonna abali naawe.”’
Awo nga mu ttumbi ku lunaku 14 okuva embuyaga bwe yatandika, abalunnyanja balaba nti amazzi tegakyali mawanvu nnyo! Olw’okutya okutomera enjazi mu kizikiza, basuula ennanga. Enkeera balaba olukalu. Basalawo okuleeta eryato ku lukalu.
Bwe basemberera olukalu, eryato litubira mu musenyu. Awo amayengo ne gatandika okulikuba, era eryato litandika okumenyekamenyeka. Omukungu ow’amagye agamba: ‘Mwenna abasobola okuwuga mmwe muba musooka okwesuula mu nnyanja muwuge mutuuke ku lukalu. N’abalala nammwe mugoberere, era mwekwate ku bitundutundu ebimenyese ku lyato.’ Era ekyo kye bakola. Mu ngeri eno abantu bonna 276 abaali ku lyato batuuka bulungi ku lukalu, nga malayika bwe yasuubiza.
Ekizinga kiyitibwa Merita. Abantu baayo ba kisa nnyo, era balabirira bulungi abo ababadde ku lyato. Obudde bwe bulongooka, Pawulo ateekebwa ku lyato eddala n’atwalibwa e Rooma.
Ebikolwa 27:1-44; 28:1-14.
Ebibuuzo
- Kiki ekituuka ku lyato Pawulo lyaliko nga liyita okumpi n’ekizinga kuleete?
- Kiki Pawulo ky’agamba abo abali ku lyato?
- Eryato limenyekamenyekamu litya?
- Kiragiro ki omukungu ow’amagye ky’awa, era abantu bameka abatuuka obulungi ku lukalu?
- Ekizinga kye baagoberako bakiyita batya, era kiki kye bakolera Pawulo ng’obudde bumaze okulongooka?
Ebibuuzo ebyongerezeddwako
- Soma Ebikolwa 27:1-44.
Obwesige bwe tulina mu Baibuli bunywezebwa butya bwe tusoma ku lugendo lwa Pawulo olw’e Rooma? (Bik. 27:16-19, 27-32; Luk. 1:3; 2 Tim. 3:16, 17)
- Soma Ebikolwa 28:1-14.
Bwe kiba nti abantu b’omu Merita abaali tebamanyi Katonda baayisa omutume Pawulo ne banne be yali nabo ku lyato eryamenyeka mu ‘ngeri ennungi ennyo,’ Abakristaayo bandikubiriziddwa kukola ki era naddala mu ngeri ki? (Bik. 28:1, 2; Beb. 13:1,2; 1 Peet. 4:9)


text:
ESSUULA EY’OMWENDA
Ddala Tuli mu “Nnaku ez’Oluvannyuma”?
Bintu ki Baibuli bye yalagula ebyandibaddewo mu kiseera kyaffe?
Ekigambo kya Katonda kigamba nti abantu bandibadde beeyisa batya mu “nnaku ez’oluvannyuma”?
Ku bikwata ku “nnaku ez’oluvannyuma,” bintu ki ebirungi Baibuli bye yalagula ebyandibaddewo?
WALI olabye amawulire ku ttivi ne weebuuza nti, ‘Ensi eno eraga wa?’ Ebintu eby’entiisa bigwawo bugwi ne kiba nti abantu tebasobola kumanya kinaabaawo nkya. (Yakobo 4:14) Kyokka, Yakuwa amanyi ebinaabaawo mu biseera eby’omu maaso. (Isaaya 46:10) Ekigambo kye Baibuli kyalagula dda nnyo ku bintu ebibi ebyandibaddewo mu kiseera kyaffe era n’ebirungi ebijja okubaawo mu biseera eby’omu maaso.
2 Yesu Kristo yayogera ku Bwakabaka bwa Katonda, obujja okukomya obubi era bufuule ensi eno olusuku lwa Katonda. (Lukka 4:43) Abantu baayagala okumanya ekiseera Obwakabaka obwo lwe bwandizze. Mu butuufu, abayigirizwa ba Yesu baamubuuza nti: “Tubuulire bino we biribeererawo n’akabonero ak’okujja [“ak’okubeerawo,” NW] kwo n’ak’emirembe gino okuggwaawo?” (Matayo 24:3) Mu kubaddamu, Yesu yagamba nti Yakuwa Katonda yekka y’amanyi ekiseera kyennyini eky’enkomerero y’embeera zino ez’ebintu. (Matayo 24:36) Ate era, Yesu yabategeeza ebintu ebyandibaddewo ku nsi ng’Obwakabaka tebunnaleetera bantu mirembe n’obukuumi. Ebyo bye yalagula, weebiri kaakano!
3 Nga tetunnaba kwekenneenya bukakafu obulaga nti tuli mu ‘nnaku ez’amafundikira ng’embeera zino ez’ebintu,’ ka tusooke twekenneenye mu bimpimpi olutalo olwaliwo abantu lwe bataalaba. Olutalo olwo lwali mu ggulu, era ebyavaamu bitukwatako ffenna.
OLUTALO MU GGULU
4Essuula evuddeko mu katabo kano eraze nti Yesu Kristo yatandika okufuga nga Kabaka mu ggulu mu 1914. (Danyeri 7:13, 14) Amangu ddala nga yaakafuuka Kabaka, alina kye yakolawo. Baibuli egamba: “Ne waba olutalo mu ggulu: Mikaeri [erinnya lya Yesu eddala] ne bamalayika be nga batabaala okulwana n’ogusota [Setaani Omulyolyomi]; ogusota ne gulwana ne bamalayika baagwo.”* Setaani ne bamalayika be ababi, oba badayimooni, baagobebwa mu ggulu era ne basuulibwa ku nsi. Bamalayika ba Katonda abeesigwa baasanyuka nnyo Setaani ne badayimooni bwe baagobebwa mu ggulu. Ku luuyi olulala, abantu bo tebandifunye ssanyu ng’eryo. Mu kifo ky’ekyo, Baibuli yalagula nti: “Zisanze ensi…kubanga Omulyolyomi asse gye muli ng’alina obusungu bungi, ng’amanyi ng’alina akaseera katono.”—Okubikkulirwa 12:7, 9, 12.
5 Weetegereze ebyandivudde mu lutalo olwo olwaliwo mu ggulu. Olw’obusungu obungi, Setaani yandireetedde abantu ebizibu eby’amaanyi. Nga bw’ojja okuyiga, kaakano tuli mu biseera ebizibu ennyo. Naye bijja kumala “akaseera katono.” Ne Setaani kennyini ekyo akimanyi. Akaseera ako Baibuli ekayita ‘ennaku ez’oluvannyuma.’ (2 Timoseewo 3:1) Nga tuli basanyufu nnyo okukimanya nti mu kiseera ekitali kya wala Katonda ajja kuggyawo obubi bwonna Omulyolyomi bw’aleese ku nsi! Ka twekenneenye ebimu ku bintu ebyayogerwako mu Baibuli ebiriwo mu kiseera kino. Ebintu ebyo biraga nti tuli mu nnaku ez’oluvannyuma era nti mangu ddala Obwakabaka bwa Katonda bujja kuleeta emikisa egy’olubeerera eri abo abaagala Yakuwa. Okusooka, ka twekenneenye ebintu bina ebiri mu kabonero Yesu ke yagamba nti kandirambye ennaku ze tulimu.
EBINTU EBYANDIBADDEWO MU NNAKU EZ’OLUVANNYUMA
6“Eggwanga liritabaala eggwanga ne kabaka alitabaala kabaka.” (Matayo 24:7) Abantu bukadde na bukadde battiddwa mu kyasa ekiyise. Munnabyafaayo omu Omungereza yagamba: “Ekyasa ekya 20 kye kikyasinze okubaamu okuyiwa omusaayi mu byafaayo byonna… . Kibadde kyasa omubadde entalo ezitatadde, era ng’ekiseera kibadde kitono nnyo lwe watabaddewo ntalo.” Alipoota okuva mu Worldwatch Institute (Ekitongole Ekyekenneenya Ebiriwo mu Nsi) egamba: “Abantu abakoseddwa entalo mu kyasa [ekya 20] bakubisaamu emirundi esatu abo abaakosebwa entalo zonna ezaaliwo okuva mu kyasa ekyasooka AD okutuuka mu mwaka gwa 1899.” Abantu abasukka mu bukadde 100 bafiiridde mu ntalo ezibaddewo okuva mu 1914. Wadde nga tumanyi obulumi obubaawo nga tufiiriddwa omwagalwa omu mu lutalo, tetuyinza kuteebereza nnyiike obukadde n’obukadde bw’abantu gye balina olw’okufiirwa abaagalwa baabwe mu ntalo.
7“Walibaawo enjala.” (Matayo 24:7) Abanoonyereza bakizudde nti emmere yeeyongedde obungi mu myaka 30 egiyise. Wadde kiri kityo, enjala yeeyongedde olw’okuba abantu bangi tebalina ssente zimala okugula emmere oba ettaka kwe bayinza okulimira. Mu nsi ezikyakula, abantu abasukka mu kawumbi baavu lunkupe. Abasinga obungi ku bantu abo balumwa enjala ey’amaanyi. Ekitongole ky’Eby’Obulamu kiteebereza nti endya embi y’eviirako abaana abasukka mu bukadde obutaano okufa buli mwaka.
8 “Walibaawo n’ebikankano ebinene [musisi].” (Lukka 21:11) Ekitongole eky’omu Amerika ekyekenneenya enkula y’ensi (Geological Survey), kigamba nti okuva mu 1990 wabaddewo musisi wa mirundi 17 buli mwaka ng’asobola okwonoona ebizimbe n’okwasa ettaka. Okutwalira awamu, buli mwaka wabaddewo musisi asobola okusaanyaawo ebizimbe. Ate ensonda endala zigamba: “Musisi asse abantu mitwalo na mitwalo mu myaka 100 egiyise era okukulaakulana mu bya tekinologiya kuyambye kitono nnyo mu kukendeeza ku muwendo gw’abantu abafa.”
9“Walibaawo…kawumpuli.” (Lukka 21:11) Wadde nga wabaddewo okukulaakulana mu by’ekisawo, endwadde ezaaliwo edda n’ezizze mu biseera bino zikyeyongera okubonyaabonya abantu. Alipoota emu egamba nti endwadde za bika 20 ezimanyiddwa ennyo nga mu zino mwe muli akafuba, omusujja gw’ensiri, ne kolera—zeeyongedde obungi mu myaka egyakayita, era waliwo endwadde ezimu ezikyali enzibu okuvumulwa. Mu butuufu, endwadde empya nga 30 zibaluseewo. Ezimu teziriiko ddagala liyinza kuzivumula era nga zitta.
ABANTU B’OMU NNAKU EZ’OLUVANNYUMA
10 Ng’oggyeko okwogera ku bintu ebyandibaddewo mu nsi, era Baibuli yalagula nti empisa z’abantu zandikyuse mu nnaku ez’oluvannyuma. Omutume Pawulo yannyonnyola engeri abantu gye bandibadde beeyisaamu. Tusoma bwe tuti mu 2 Timoseewo 3:1-5: “Mu nnaku ez’oluvannyuma, ebiro eby’okulaba ennaku birijja.” Mu bimpimpi, Pawulo yagamba nti abantu bandibadde
- beeyagala bokka
- baagala ebintu
- tebagondera bazadde
- tebaagala bulungi
- tebaagala ba luganda
- tebeegendereza
- bakambwe
- baagala essanyu okusinga Katonda
- nga balina ekifaananyi ky’okutya Katonda, naye nga beegaana amaanyi gaakwo
11 Abantu beeyisa bwe batyo mu kitundu gy’obeera? Mazima ddala bwe kityo bwe kiri. Okwetooloola ensi waliwo abantu abeeyisa mu ngeri eyo. Kino kiraga nti Katonda anaatera okubaako ky’akolawo, kubanga Baibuli egamba: “Ababi ne bwe bameruka ng’omuddo, nga ne bye bakola bibagendera bulungi, naye ku nkomerero bazikirira.”—Zabbuli 92:7, Baibuli y’Oluganda eya 2003.
EBINTU EBIRUNGI EBYANDIBADDEWO!
12 Mazima ddala ennaku ez’oluvannyuma zijjudde ebizibu nga Baibuli bwe yalagula. Kyokka, mu nsi eno ejjudde ebizibu, waliwo ebintu ebirungi mu basinza ba Yakuwa.
13 Ekitabo kya Baibuli ekya Danyeri ky’alagula nti: “Okumanya kulyeyongera.” Okumanya okwo kwandyeyongedde ddi? Mu ‘kiseera eky’enkomerero.’ (Danyeri 12:4) Okusingira ddala, okuva mu 1914 Yakuwa ayambye abo abaagala okumuweereza okweyongera okumanya Baibuli. Basobodde okutegeera amazima agakwata ku linnya lya Katonda n’ebigendererwa bye, ssaddaaka ya Yesu Kristo, embeera y’abafu, n’okuzuukira. Ate era abasinza ba Yakuwa bayize okutambuza obulamu bwabwe mu ngeri ebaganyula era ereetera Katonda okutenderezebwa. Era basobodde okutegeera obulungi ekigendererwa ky’Obwakabaka bwa Katonda n’engeri gye bunaatereezaamu ebintu ku nsi. Kiki kye bakozeewo bwe bafunye okumanya okwo? Ekibuuzo ekyo kitutuusa ku bunnabbi obulala obutuukirizibwa mu nnaku zino ez’oluvannyuma.
14 Mu bunnabbi bwe obukwata ku ‘mafundikira g’embeera zino ez’ebintu,’ Yesu Kristo yagamba: “Enjiri eno ey’obwakabaka eribuulirwa mu nsi zonna.” (Matayo 24:3, 14) Okwetooloola ensi, amawulire amalungi agakwata ku Bwakabaka, kwe kugamba, Obwakabaka obwo kye buli, kye bunaakola, n’engeri gye tuyinza okufunamu emikisa gyabwo—gabuulirwa mu nsi ezisukka mu 230 era mu nnimi ezisukka mu 400. Obukadde n’obukadde bw’Abajulirwa ba Yakuwa babuulira n’obunyiikivu amawulire amalungi ag’Obwakabaka. Abajulirwa bano bava “mu buli ggwanga n’ebika n’abantu n’ennimi.” (Okubikkulirwa 7:9) Abajulirwa bayigiriza obukadde n’obukadde bw’abantu Baibuli, nga kino bakikola ku bwereere. Ng’obunnabbi obwo butuukiriziddwa mu ngeri eyeewuunyisa naddala okuva Yesu bwe yagamba nti Abakristaayo ab’amazima ‘bandikyayiddwa’!—Lukka 21:17.
ONOOKOLA KI?
15 Okuva bwe kiri nti obunnabbi bwa Baibuli bungi butuukirizibwa leero, tokikkiriza nti tuli mu nnaku ez’oluvannyuma? Amawulire amalungi bwe ganaamala okubuulirwa nga Yakuwa bw’ayagala, awo “enkomerero” ejja kujja. (Matayo 24:14) “Enkomerero” etegeeza ekiseera Katonda lw’ajja okuggyawo obubi ku nsi. Ajja kukozesa Yesu ne bamalayika ab’amaanyi okuzikiriza abo bonna abamuziyiza. (2 Abasessaloniika 1:6-9) Setaani ne badayimooni be bajja kuba tebakyabuzaabuza bantu. Oluvannyuma, Obwakabaka bwa Katonda bujja kusobozesa abo bonna abagondera obufuzi bwabwo okufuna emikisa.—Okubikkulirwa 20:1-3; 21:3-5.
16 Okuva enkomerero y’enteekateeka ya Setaani bw’esembedde, tusaanidde okwebuuza, ‘Nnandibadde nkola ki kati’? Ky’amagezi okweyongera okuyiga ebikwata ku Yakuwa n’ebyo by’atwetaagisa. (Yokaana 17:3) Nyiikira okwesomesa Baibuli. Gifuule mpisa yo obutayosa kukuŋŋaananga wamu nabo abaagala okukola Yakuwa by’ayagala. (Abaebbulaniya 10:24, 25) Fuba okuyiga ebyo byonna Yakuwa Katonda by’ayigiriza abantu mu nsi yonna, era okole enkyukakyuka ezeetaagisa mu bulamu bwo osobole okusiimibwa Katonda.—Yakobo 4:8.
17 Yesu yalagula nti abantu bangi tebandifuddeyo ku bujulizi obulaga nti tuli mu nnaku ez’oluvannyuma. Okuzikirizibwa kw’ababi kujja kubaawo nga tebakusuubira. Okufaananako omubbi ajja ekiro, kujja kutuuka ku bangi nga tebakwetegekedde. (1 Abasessaloniika 5:2) Yesu yalabula: “Ng’ennaku za Nuuwa bwe zaali, bwe kutyo bwe kuliba okujja kw’Omwana w’omuntu. Kuba nga bwe baali ku nnaku ezo ezaasooka amataba nga balya nga banywa, nga bawasa nga bawayiza, okutuuka ku lunaku Nuuwa lwe yayingira mu lyato, ne batamanya okutuusa amataba lwe gajja, ne gabatwala bonna; bwe kutyo bwe kuliba okujja kw’Omwana w’omuntu.”—Matayo 24:37-39.
18 N’olwekyo, Yesu yagamba abagoberezi be nti: “Mwekuumenga emitima gyammwe gireme okuzitoowererwanga olw’obuluvu n’okutamiiranga n’okweraliikiriranga eby’obulamu buno, era olunaku luli luleme okubatuukako ng’ekyambika; kubanga bwe lutyo bwe lulituuka ku bonna abali ku nsi yonna. Naye mutunulenga mu biro byonna musabenga musobole okudduka ebyo byonna ebigenda okubaawo n’okuyimirira [nga musiimibwa] mu maaso g’Omwana w’Omuntu.” (Lukka 21:34-36) Kiba kya magezi okugoberera okulabula kwa Yesu okwo. Lwaki? Kubanga abo abasiimibwa Yakuwa Katonda ‘n’Omwana w’omuntu,’ Yesu Kristo, balina essuubi ery’okuwonawo ng’enteekateeka ya Setaani ezikirizibwa era babeerewo emirembe gyonna mu nsi empya eneetera okutuuka!—Yokaana 3:16; 2 Peetero 3:13.
BAIBULI KY’EYIGIRIZA
- Entalo, enjala, musisi, ne kawumpuli biraga nti zino nnaku za nkomerero.—Matayo 24:7; Lukka 21:11.
- Mu nnaku ez’oluvannyuma, bangi beeyagala bokka, baagala bintu, n’eby’amasanyu naye tebaagala Katonda.—2 Timoseewo 3:1-5.
- Mu nnaku zino ez’oluvannyuma, amawulire amalungi ag’Obwakabaka gabuulirwa mu nsi yonna.—Matayo 24:14.
* Okumanya ebisingawo ebiraga nti Mikaeri lye linnya lya Yesu Kristo eddala, laba Ebyongerezeddwako.
Ebibuuzo
1. Kiki ekiyinza okutuyamba okumanya ebikwata ku biseera eby’omu maaso?
2, 3. Kibuuzo ki abayigirizwa kye baabuuza Yesu, era yabaddamu atya?
4, 5. (a) Kiki ekyaliwo mu ggulu amangu ddala nga Yesu yaakafuulibwa Kabaka? (b) Okusinziira ku Okubikkulirwa 12:12, biki ebyandivudde mu lutalo olwaliwo mu ggulu?
6, 7. Ebigambo bya Yesu ebikwata ku ntalo n’enjala bituukiriziddwa bitya leero?
8, 9. Kiki ekiraga nti obunnabbi bwa Yesu obukwata ku musisi ne kawumpuli butuukiridde?
10. Nneeyisa ya ngeri ki eyalagulwako mu 2 Timoseewo 3:1-5 gy’olaba mu bantu leero?
11. Zabbuli 92:7 lulaga lutya ekyo ekinaatuuka ku babi?
12, 13. Mu ngeri ki “okumanya” gye kweyongedde mu ‘kiseera kino eky’enkomerero’?
14. Omulimu gw’okubuulira Obwakabaka gutuuse wa leero, era baani abagwenyigiddemu?
15. (a) Okkiriza nti tuli mu nnaku ez’oluvannyuma, era lwaki oddamu bw’otyo? (b) “Enkomerero” bw’enejja, kiki ekinaatuuka ku abo abawakanya Yakuwa, n’abo abagondera obufuzi bw’Obwakabaka bwe?
16. Kiki eky’amagezi kye wandibadde okola?
17. Lwaki okuzikiriza kw’ababi kujja kujja ng’abantu bangi tebakusuubira?
18. Kulabula ki Yesu kwe yawa kwe tusaanidde okugoberera?


text:
Must Read:
Is pastor Umar Mulinde Challenging us to re-think the prosperity Gospel? Is God using Pastor Mulinde’s incident to challenge our Bogus prosperity Gospel?
Hiding the serpent: Months have passed by Since Pastor Umar Mulinde’s acid attack: As usual the Ugandan police is just silent about investigations into this attack
When violence begets violence and consumes its propellers: Ugandan Muslim factions turn guns to themselves after covertly condoning an acid attack on a Pentecostal pastor by a Muslim assailant
Was He attached by a Muslim assailant? Suspect in Pastor Mulinde acid attack arrested
BYA MOSES LEMISA
OMUSUMBA Umar Mulinde ayayiirwa asidi olubadde okutuuka ku kisaawe e Ntebe n'awera okutandikira we yakoma okubuulira enjiri ya Kristo.
Mulinde ow’ekkanisa ya Gospel Life International e Namasuba abantu abaannategerekeka baamuyiira asidi nga December 24/12/2011 n'addusibwa mu ddwaaliro ly’e Mengo ne Kampala International. Wabula abasawo baalaba embeera ye tekyukako, n'atwalibwa e Buyindi n’oluvannyuma mu Yisirayiri mu gy’awonedde.
Oluvudde ku kisaawe e Ntebbe Mulinde ayaniriziddwa abasumba ab’enjawulo okubadde; Haruna Nsereko, ng’ono y'abadde addukanya ekkanisa mu kiseera w'atabeereddewo, omusumba John Bunjo n'abalala.
Engeri gye yayiirwamu asidi
Asidi baamumuyiira mu maaso bwe yali ava mu lukung'aana ly'enjiri e Masajja mu kiro ekikeesa Ssekukkulu ya 2012.
Agamba nti abaamuyiira asidi baali bamwagaliza kufa oba okudda ku nguudo asabirize n'agamba nti baswadde kuba mu kiseera kino wamaanyi mu Katonda n’okusingako luli nga tannamuyiirwa asidi.
Mulinde abadde ajjanjabirwa mu ddwaaliro lya Sheba erisangibwa mu kibuga Tel Aviv, e Yisirayiri nga lino lye lisingamu abakugu mu nsi yonna mu kujjanjaba abantu abayiiriddwa asidi. Eno gy'abadde ne famire ye okumala emyaka esatu ng'ajjanjabibwa.
- Omusumba Mulinde agugumbudde Poliisi ku baamuyiira asidi: 'Lwaki tebakwatanga?'
- Omutume Mulinde bamuyiiridde asidi


text:
Chapter 1
1 Awo Yoswa bwe yamala okufa, abaana ba Isiraeri ne babuuza Mukama nti Ani alisooka okulinnya eri Abakanani, okubalwanyisa?
2 Mukama n'ayogera nti Yuda ye alirinnya: laba, ngabudde ensi mu mukono gwe.
3 Yuda n'agamba Simyoni muganda we nti Ogende nange mu mugabo gwange, tulwanyise Abakanani; era nange bwe ntyo ndigenda naawe mu mugabo gwo. Awo Simyoni n'agenda naye.
4 Yuda n'alinnya; Mukama n'agabula Abakanani n'Abaperizi mu mukono gwabwe: ne babattiramu mu Bezeki`abasajja kakumi.
5 Ne basanga Adonibezeki mu Bezeki: ne bamulwanyisa, ne batta Abakanani n'Abaperizi.
6 Naye Adonibezeki n'adduka; ne bamugoberera, ne bamukwata; ne bamusalako engalo ze ensajja n'ebigere bye ebisajja.
7 Edonibezeki n'ayogera nti Bakabaka ensanvu, abaasalibwako engalo zaabwe ensajja n'ebigere byabwe ebisajja, baakuŋŋaanyizanga (emmere yaabwe) wansi w'emmeeza yange: nga nze bwe nnaakola, ne Katonda bw'ampalanye bw'atyo. Ne bamuleeta e Yerusaalemi, n'afiira eyo.
8 Abaana ba Yuda ne balwanyisa Yerusaalemi, ne bakimenya, ne bakitta n'ekitala, ne bookya ekibuga omuliro.
9 Awo bwe baamala, abaana ba Yuda ne baserengeta okulwanyisa Abakanani abaatuula mu nsi ey'ensozi, ne mu bukiika obwa ddyo, ne mu nsi ey'olusenyi.
10 Ne Yuda ne balumba Abakanani abaatuula mu Kebbulooni: (naye erinnya 1ya Kebbulooni nga ye Kiriasualuba edda:) ne batta Sesayi, ne Akimaani; ne Talumaayi.
11 N'avaayo, n'alumba abaatuula mu Debiri. (N'erinnya lya Debiri nga ye Kiriasuseferi edda.)
12 Kalebu n'ayogera nti Oyo alitta Kiriasuseferi n'akimenya, ndimuwa Akusa muwala wange okumuwasa.
13 Osunieri, omwana wa Kenazi, muganda wa Kalebu omuto, n'akimenya: n'amuwa Akusa muwala we okumuwasa.
14 Awo bwe yajja (gy'ali), n'asabisa kitaawe ennimiro: n'ava ku ndogoyi ye; Kalebu n'amugamba nti Oyagala ki?
15 N'amugamba nti Mpa omukisa; kubanga wanteeka mu nsi ey'obukiika obwa ddyo, era, mpa n'enzizi ez'amazzi: Kalebu n'amuwa enzizi ez'engulu n'ez'emmanga.
16 N'abaana ab'Omukeeni, mukoddomi wa Musa, ne balinnya nga bava mu kibuga eky'enkindu awamu n'abaana ba Yuda ne bagenda mu lukoola lwa Yuda, oluli ku bukiika obwa ddyo obwa Aladi; ne bagenda ne batuula n'abantu.
17 Ne Yuda n'agenda ne Simyoni muganda we, ne bakuba Abakanani abaatuula mu Zefasi, ne bakizikiririza ddala. N'erinnya ly'ebibuga lyayitibwa Koluma.
18 Era Yuda n'amenya Ggaza n'ensalo yaakyo, ne Asukuloni n'ensalo yaakyo, ne Ekuloni n'ensalo yaakyo.
19 Era Mukama yali wamu ne Yuda; n'agoba (abaatuula) mu nsi ey'ensozi; kubanga teyayinza kugoba abaatuula mu kiwonvu, kubanga baali balina amagaali ag'ekyuma.
20 Ne bawa Kalebu Kebbulooni, nga Musa bwe yayogera: n'agobera omwo abaana abasatu aba Anaki.
21 N'abaana ba Benyamini ne batagoba Bayebusi abaatuula mu Yerusaalemi: naye Abayebusi ne batuula n'abaana ba Benyamini mu Yerusaalemi, ne leero.
22 N'ennyumba ya Yusufu, era nabo ne balinnya ne balumba Beseri. Mukama n'aba wamu nabo.
23 N'ennyumba ya Yusufu ne batuma okuketta Beseri. (Erinnya ly'ekibuga edda lyali Luzi.)
24 N'abakessi ne balaba omusajja ng'ava mu kibuga, ne bamugamba nti Tulage, tukwegayiridde, we tunaayingirira mu kibuga, naffe tunaakukola bulungi.
25 N'abalaga we banaayingirira mu kibuga, ne batta ekibuga n'ekitala; naye ne bata omusajja oyo n'ennyumba ye yonna.
26 Omusajja oyo n'agenda mu nsi ey'Abakiiti, n'azimba ekibuga, n'akituuma erinnya lyakyo Luzi: lye linnya lyakyo ne leero.
27 Manase n'atagoba (abaatuula) mu Besuseani n'ebyalo byakyo, ne mu Taanaki n'ebyalo byakyo, newakubadde abaatuula mu Doli n'ebyalo byakyo, newakubadde abaatuula mu Ibuleamu n'ebyalo byakyo, newakubadde abaatuula mu Megiddo n'ebyalo byakyo: naye Abakanani ne baagala okutuula mu nsi eyo:
28 Awo olwatuuka, Isiraeri bwe yafuna amaanyi, ne bakoza Abakanani emirimu, ne batabagobera ddala.
29 Efulayimu n'atagoba Bakanani abaatuula mu Gezeri; naye Abakanani ne batuula mu Gezeri wakati mu bo:
30 Zebbulooni n'atagoba abaatuula mu Kituloni, newakubadde abaatuula mu Nakaloli; naye Abakanani ne batuula mu bo; ne bafuuka ab'okuwanga omusolo.
31 Aseri n'atagoba abaatuula mu Akko, newakubadde abaatuula mu Sidoni; newakubadde mu Alabu, newakubadde mu Akuzibu; newakubadde mu Keruba, newakubadde mu Affiki newakubadde mu Lekobu:
32 naye Abaseri ne batuula mu Bakanani, be baatuula mu nsi: kubanga tebaabagoba.
33 Nafutaali n'atagoba abaatuula mu Besusemesi, newakubadde abaatuula mu Besuanasi; naye n'atuula mu Bakanani, be baatuula mu nsi: era naye abaatuula mu Besusemesi ne mu Besuanasi ne bafuuka ab'okuwanga omusolo.
34 Abamoli ne bagobera abaana ba Ddaani mu nsi ey'ensozi: kubanga tebaabaganya kuserengeta mu kiwonvu:
35 naye Abamoli baayagala okutuula ku lusozi Keresi, mu Ayalooni, ne mu Saalubimu: naye omukono gw'ennyumba ya Yusufu ne gusinga, n'okufuuka ne bafuuka ab'okuwanga omusolo
36 N'ensalo ey'Abamoli yava awayambukirwa Akulabbimu, okuva ku lwazi, n'e ngulu.


text:
Annex 3 - Sample Lesson Plan for Lusoga
16/8/1996.
Erina ely’ekibiina: Nawampendo.
Omuwendho ogwabasomi: 25.
Omutwe ogweisomo: Okulima kikulu.
Esawa: 8.00 - 10.00 edhorweigulo.
Ebigendererwa: Ku nkomerero eyeisomo lino, abasomi banaba nga basobola okumena ebirungi ebiri mu kulima:
• Baidha kuba nga basoboola okumena eningo edhiri mu bigambo “Okulima kikulu”.
• Baidha kuba nga basoboola okusoma endhatuza edhiri mu mutwe “Okulima kikulu”.
Ebyokukozesa: Amagezi bugaiga; ekifanani ekigemagana n’eisomo; akapande akomutwe gweisomo; obupande obwenukuta endhatuza; olubawo; enoni; n’ebindi.
Engeri eyokusomesamu:
Okukubaganiah ebilowozo awalala nga ekibina.
Okukubaganiah ebilowozo wagati owababiri oba omulala.
Ebyokukola:
Okwekebera okubona nga ebigendererwa bitukirire
(Assessment):
Omusomesa aidha kubuza abasomi kubyebeze. (edhakiika 15).
Okugoberera abasomi byebeze
(Follow-up):
Buli musomi aidha kuwebwa obupapulla ajanabwo eka asobole okubusoma.
Printed by The New Vision Printing and Publishing Corporation
P.O. Box 9815 Kampala, Tel. Nos. 235209, 235870, Tel/Fax 230323


text:
Sing Along Lyrics
Nakwegomba
by Hillary Jeremy
View Hillary Jeremy's Profile Download the MP3
Hhmm... hillary baby Killer boy on beat Silver records [CHOROUS] Nze gwe wange Nze nakwegomba nakwegomba Nze bulikyoyina nakyegomba Nze gwe wange Nakwegomba Mubona nakwegomba nze Nze bulikikuliko kyegomba nze [VERSE 1] Heh Onyirira nyo onyirira nyo.... baby... Wankuba kuva wansi Olina olususu olulungi Babe oyambala bulungi Envirizo nungi Olina Style e nungi Ontanbulila bulungi Many girls are seen by my eyes ut unseen by my heart Coz You\' re the gal i feel and want inside... of me [PRECHOROUS] Heh You move like a diva Your curves flow smooth like a river Yeh Me feel you so Deeper Like the length of the Ocean so Deeper [CHOROUS] Nze gwe wange Nze nakwegomba Nakwegomba Nze bulikyoyina nakyegomba Nze gwe wange nakwegomba Mubona nakwegomba Nze bulikikuliko kyegomba nze [VERSE 2] hmmm Sirabangayo kintu kutukula Kinyirira okusinga awo babe woli Nze, njagala mbere awo woli Kuba esanyu lyange dilyawo woli Your smile.. brings light deep inside my heart These feelings i! These feelings i, feel for you.. gat no control No No ya yah! Pictures of you keep filling my minds everyday Everyday ya.ya...i [PRECHOROUS] Heh You move like a diva Your curves flow smooth like a river Yeh Me feel you so Deeper Like the length of the Ocean so Deeper [CHOROUS] Nze gwe wange Nze nakwegomba Nakwegomba Nze bulikyoyina nakyegomba Nze gwe wange Nakwegomba Mubona nakwegomba Nze bulikikuliko kyegomba nze [VERSE 3] hmm... Gwa alina, byona.nzee.byenjagala 100 ku kinakyo.. nze nalonda gwe Nze namatira gwe... Face etukula tekuli kamogo Ono mwana anyirira simuta. newoleta omugo Ezo lamborgine tondetera Nze tondetera...ha [CHOROUS] Nze gwe wange Baby youuuuuuuu.... Nze nakwegomba Nakwegomba Nze bulikyoyina nakyegomba Nze gwe wange Its only you and i Nakwegomba Mubona nakwegomba Nze bulikikuliko kyegomba nze Nze gwe wange Yeahhhhihh Nze nakwegomba Yeahhhhihh Nakwegomba Nze bulikyoyina nakyegomba Ehhhhh ohowuuuu yaaah! Nze gwe wange Nakwegomba Hillary


text:
ESSOMO 56
Yosiya Yali Ayagala Nnyo Amateeka ga Katonda
Yosiya yafuuka kabaka wa Yuda nga wa myaka munaana. Mu kiseera ekyo abantu baali basinza ebifaananyi era nga beenyigira mu bikolwa eby’obusamize. Yosiya bwe yali wa myaka 16, yatandika okunoonya engeri entuufu ey’okusinzaamu Yakuwa. Bwe yaweza emyaka 20, yatandika okusaanyaawo ebifaananyi byonna n’ebyoto bya bakatonda ab’obulimba mu Yuda. Ate Yosiya bwe yaweza emyaka 26, yakola enteekateeka okudaabiriza yeekaalu ya Yakuwa.
Kabona asinga obukulu, Kirukiya, yazuula mu yeekaalu omuzingo ogwaliko Amateeka ga Yakuwa, oboolyawo nga gwe muzingo gwennyini Musa gwe yawandiika. Omuwandiisi wa kabaka eyali ayitibwa Safani yatwala omuzingo ogwo ewa Yosiya n’asoma Amateeka mu ddoboozi ery’omwanguka. Yosiya bwe yawulira Amateeka nga gasomebwa, yakiraba nti abantu baali bamaze emyaka mingi nga bajeemera Yakuwa. Kabaka Yosiya yagamba Kirukiya nti: ‘Yakuwa musunguwavu. Genda weebuuze ku Yakuwa atubuulire kye tusaanidde okukola.’ Yakuwa yaddamu ng’ayitira mu nnabbi omukazi ayitibwa Kuluda. Yabagamba nti: ‘Abantu b’omu Yuda banvaako. Nja kubabonereza, naye ekyo sijja kukikola nga Yosiya akyafuga nga kabaka, kubanga yeetoowazza mu maaso gange.’
Kabaka Yosiya bwe yawulira obubaka obwo, yagenda mu yeekaalu era n’ayita abantu b’omu Yuda bonna bakuŋŋaane. Yasomera abantu bonna Amateeka ga Yakuwa mu ddoboozi ery’omwanguka. Yosiya n’abantu bonna baasuubiza okugondera Yakuwa n’omutima gwabwe gwonna.
Okumala emyaka mingi, eggwanga lya Yuda lyali terikwata mbaga ey’Okuyitako. Naye Yosiya bwe yasoma Amateeka ga Yakuwa n’akiraba nti embaga ey’Okuyitako yalina okukwatibwa buli mwaka, yagamba abantu bonna nti: ‘Tugenda kukwata embaga ey’Okuyitako.’ Yosiya yateekateeka ebiweebwayo bingi era n’ateekateeka n’abayimbi ab’okuyimbira ku yeekaalu. Abantu b’omu Yuda baakwata embaga ey’Okuyitako, oluvannyuma ne bakwata n’embaga ey’Emigaati Egitali Mizimbulukuse okumala ennaku musanvu. Waali tewabangawo mbaga ya Kuyitako ng’eyo okuva mu nnaku za Samwiri. Mu butuufu, Yosiya yali ayagala nnyo Amateeka ga Yakuwa. Naawe oyagala nnyo okuyiga ebikwata ku Yakuwa?
“Ekigambo kyo ye ttaala emulisiza ebigere byange, kye kitangaala ekimulisa ekkubo lyange.”—Zabbuli 119:105


text:
“Weesigenga Yakuwa era Kolanga Ebirungi”
“Weesigenga Yakuwa era kolanga ebirungi . . . era beeranga mwesigwa mu by’okola.”
ENNYIMBA: 133, 63
1. Busobozi ki Yakuwa bwe yawa abantu?
YAKUWA yatonda abantu n’abawa obusobozi obw’enjawulo. Yabawa obusobozi obw’okulowooza bwe basobola okukozesa okugonjoola ebizibu n’okukola enteekateeka. (Nge. 2:11) Yawa abantu obusobozi bw’okweteerawo ebiruubirirwa n’okubituukako. (Baf. 2:13) Era yatonda abantu nga balina omuntu ow’omunda abasobozesa okwawulawo ekirungi n’ekibi, ekyo ne kibayamba okwewala okukola ebintu ebibi n’okutereeza ebyo ebiba bisobye.
2. Yakuwa ayagala tukozese tutya obusobozi bwaffe?
2 Yakuwa atusuubira okukozesa obulungi obusobozi bwe yatuwa. Lwaki? Olw’okuba Yakuwa atwagala, akimanyi nti bwe tukozesa obulungi obusobozi bwe yatuwa kituleetera essanyu. Okuyitira mu Kigambo kye, Yakuwa atukubiriza okukozesa obulungi obusobozi bwaffe. Ng’ekyokulabirako, mu Byawandiikibwa eby’Olwebbulaniya, tusoma nti: “Enteekateeka z’abanyiikivu zivaamu ebirungi”; era tusoma nti: “Buli kintu omukono gwo kye gufuna okukola, okikolanga n’amaanyi go gonna.” (Nge. 21:5; Mub. 9:10) Mu Byawandiikibwa eby’Oluyonaani tusoma nti: “Buli lwe tuba tufunye akakisa, ka tukolerenga bonna ebirungi”; era tusoma nti: “Nga buli muntu bwe yaweebwa ekirabo, akikozesenga okuweereza abalala.” (Bag. 6:10; 1 Peet. 4:10) Mu butuufu, Yakuwa ayagala tukozese obusobozi bwaffe okutuganyula n’okuganyula abalala.
3. Kiki ekiraga nti obusobozi abantu bwe balina buliko ekkomo?
3 Ku luuyi olulala, Yakuwa amanyi nti obusobozi abantu bwe balina buliko ekkomo. Tetusobola kumalawo butali butuukirivu, kibi, na kufa; era tetusobola kusalirawo balala kya kukola kubanga buli omu alina eddembe ery’okwesalirawo. (1 Bassek. 8:46) Ate era ne bwe tuba nga tulina bingi bye tumanyi, tusigala tuli ng’abaana mu maaso ga Yakuwa.
4. Kiki kye tugenda okulaba mu kitundu kino?
4 Mu buli mbeera gye tubaamu, tusaanidde okunoonya obulagirizi bwa Yakuwa, nga tuli bakakafu nti ajja kutuyamba era atukolere ebyo bye tutasobola kukola. Mu kiseera kye kimu, tulina okukola kyonna kye tusobola okugonjoola ebizibu bye tuba tufunye n’okuyamba abalala. (Soma Zabbuli 37:3.) Ekyo kitegeeza nti tulina ‘okwesiga Yakuwa era tulina okukola ebirungi’; tulina ‘okuba abeesigwa mu bye tukola.’ Kati ka tulabe ebyo bye tuyinza okuyigira ku Nuuwa, Dawudi, n’abaweereza ba Katonda abalala abeesiga Yakuwa ne bakola ebirungi. Abaweereza ba Yakuwa abo baamanya ebyo bye baali basobola okukola n’ebyo bye baali batasobola kukola, ekyo ne kibayamba okusalawo mu ngeri ey’amagezi.
BWE TUBA NGA TWETOOLODDWA ABANTU ABAKOLA EBIBI
5. Embeera yali etya mu kiseera kya Nuuwa?
5 Mu kiseera kya Nuuwa, ensi yali “ejjudde ebikolwa eby’obukambwe” n’ebikolwa eby’obugwenyufu. (Lub. 6:4, 9-13) Nuuwa yali akimanyi nti Yakuwa yali ajja kuzikiriza bantu abo ababi. Wadde kyali kityo, Nuuwa ateekwa okuba nga yanakuwalanga nnyo okulaba abantu nga bakola ebintu ebibi. Kyokka Nuuwa yakimanya nti waaliwo ebintu bye yali asobola okukola n’ebyo bye yali tasobola kukola.
6, 7. (a) Biki Nuuwa bye yali tasobola kukola? (b) Embeera yaffe efaananako etya eya Nuuwa?
6 Nuuwa bye yali tasobola kukola: Wadde nga Nuuwa yabuulira n’obunyiikivu ng’alabula abantu, yali tasobola kukaka bantu kukkiriza ebyo bye yali abuulira, era yali tasobola kwanguya Mataba kujja. Nuuwa yalina okwesiga Yakuwa nti ajja kutuukiriza ekisuubizo kye eky’okuzikiriza abantu ababi, era nti ekyo yandikikoze mu kiseera ekituufu.
7 Naffe tuli mu nsi ejjudde ebikolwa ebibi, era tukimanyi nti Yakuwa ajja kuzikiriza abantu ababi. (1 Yok. 2:17) Wadde kiri kityo, tetusobola kukaka bantu kukkiriza ‘mawulire malungi ag’Obwakabaka.’ Era tetusobola kwanguyaako ‘kibonyoobonyo ekinene.’ (Mat. 24:14, 21) Okufaananako Nuuwa, naffe tulina okwesiga Yakuwa nti ajja kubaako ky’akolawo mu kiseera ekituufu. (Zab. 37:10, 11) Tuli bakakafu nti ekiseera kye ekigereke bwe kinaatuuka, Yakuwa tajja kukkiriza nsi eno embi kusigalawo wadde olunaku olumu.
8. Kiki Nuuwa kye yeemalirako? (Laba ekifaananyi ku lupapula 7.)
8 Nuuwa bye yali asobola okukola: Mu kifo ky’okuleka ebintu bye yali tasobola kukola okumumalamu amaanyi, Nuuwa ebirowoozo bye yabimalira ku ebyo bye yali asobola okukola. ‘Ng’omubuulizi w’obutuukirivu,’ Nuuwa yeeyongera okubuulira n’obunyiikivu obubaka Katonda bwe yali amulagidde okubuulira. (2 Peet. 2:5) Ekyo kyanyweza okukkiriza kwe. Ng’oggyeeko okubuulira, Nuuwa era yakozesa amaanyi ge n’amagezi ge gonna okutuukiriza omulimu Yakuwa gwe yali amuwadde ogw’okuzimba eryato.
9. Tuyinza tutya okukoppa Nuuwa?
9 Okufaananako Nuuwa, tufuba okuba “n’eby’okukola bingi mu mulimu gwa Mukama waffe.” (1 Kol. 15:58) Emirimu gye tukola gizingiramu okuzimba n’okuddaabiriza ebizimbe ebikozesebwa mu kusinza okw’amazima, okukola nga bannakyewa ku nkuŋŋaana ennene, oba okuweereza ku Beseri. N’okusinga byonna, tukola n’obunyiikivu omulimu gw’okubuulira, kubanga gutuyamba okunyweza essuubi lyaffe. Mwannyinaffe omu omwesigwa yagamba nti: “Bw’oba obuulira abantu ku birungi Obwakabaka bwa Katonda bye bugenda okukola, okiraba nti abantu bangi tebalina ssuubi era balaba nti ebizibu bye balina bya lubeerera.” Mu butuufu, okwenyigira mu mulimu gw’okubuulira kituyamba okunyweza essuubi lyaffe n’okuba abamalirivu okweyongera okudduka embiro ez’obulamu.
BWE TUKOLA ENSOBI
10. Kiki Dawudi kye yakola?
10 Yakuwa yagamba nti Dawudi yali musajja ‘asanyusa omutima gwe.’ (Bik. 13:22) Okutwalira awamu, Dawudi yali mwesigwa eri Yakuwa. Wadde kyali kityo, lumu yakola ekibi eky’amaanyi. Dawudi yayenda ku Basuseba. Yagezaako okukweka ekibi kye yali akoze ng’akola enteekateeka Uliya, omwami wa Basuseba, attibwe mu lutalo. Ate era ebbaluwa eyali erambika olukwe lwe yali akoze olw’okutta Uliya yagikwasa Uliya agitwale ewa Yowaabu! (2 Sam. 11:1-21) Kyokka ebibi Dawudi bye yakola byamanyibwa. (Mak. 4:22) Ekyo bwe kyabaawo, kiki Dawudi kye yakola?
11, 12. (a) Dawudi bwe yamala okwonoona, kiki kye yali tasobola kukola? (b) Bwe twenenya mu bwesimbu, tusaanidde kuba bakakafu ku ki?
11 Dawudi kye yali tasobola kukola: Dawudi yali tasobola kuggyawo kibi kye yali akoze. Era yali tasobola kwewala bizibu ebyava mu kibi ekyo. Mu butuufu, ebimu ku bizibu ebyo yayolekagana nabyo obulamu bwe bwonna. (2 Sam. 12:10-12, 14) N’olwekyo, Dawudi yali yeetaaga okuba n’okukkiriza. Yalina okuba omukakafu nti singa yeenenya mu bwesimbu, Yakuwa yandimusonyiye era n’amuyamba okwaŋŋanga ebizibu ebyava mu kibi kye yakola.
12 Olw’okuba tetutuukiridde, ffenna twonoona. Ebibi ebimu bye tukola biba bya maanyi okusinga ku birala. Ate era ebibi ebimu bye tukola tetusobola kubiggyawo. Tuba tulina okwolekagana n’ebizibu ebiba bivudde mu bibi ebyo. (Bag. 6:7) Naye bwe twesiga Yakuwa, tuba bakakafu nti bwe twenenya mu bwesimbu, ajja kutuyamba okwaŋŋanga ebizibu bye tuba twolekagana nabyo ne bwe kiba nti ebizibu ebyo ffe twabyereetera.
13. Dawudi yasobola atya okuzzaawo enkolagana ye ne Yakuwa?
13 Dawudi kye yali asobola okukola: Dawudi yakkiriza Yakuwa okumuyamba okuwona mu by’omwoyo. Ekyo yakikola ng’akkiriza okuwabulwa okwava eri Yakuwa okuyitira mu nnabbi Nasani. (2 Sam. 12:13) Dawudi era yasaba Yakuwa n’amwatulira ebibi bye, era n’amusaba amusonyiwe. (Zab. 51:1-17) Mu kifo ky’okukkiriza ebibi bye yakola okumumalamu amaanyi, Dawudi yayigira ku nsobi ze. Mu butuufu, teyaddamu kukola bibi ebyo eby’amaanyi. Dawudi yafa nga mwesigwa eri Yakuwa.
14. Kiki kye tuyigira ku Dawudi?
14 Kiki kye tuyigira ku Dawudi? Bwe tukola ekibi eky’amaanyi, tulina okusaba Yakuwa atusonyiwe. Tulina okumwatulira ebibi byaffe. (1 Yok 1:9) Era tulina okutuukirira abakadde batuyambe mu by’omwoyo. (Soma Yakobo 5:14-16.) Bwe tukozesa ebintu Yakuwa by’ataddewo okutuyamba, kiraga nti tumwesiga nti asobola okutusonyiwa n’okutuwonya mu by’omwoyo. Tulina okuyigira ku nsobi zaffe, ne tweyongera okuweereza Yakuwa, era ne tweyongera okunyweza essuubi lyaffe.
EMBEERA ENDALA
15. Kiki kye tuyigira ku Kaana?
15 Waliwo n’abaweereza ba Yakuwa abalala ab’edda abaamwesiga era ne babaako kye bakolawo nga bali mu mbeera enzibu. Ng’ekyokulabirako, mu maanyi ge, Kaana yali tasobola kuggyawo kizibu kye yalina eky’obutazaala. Naye yali mukakafu nti Yakuwa ajja kumuyamba, era bw’atyo yeeyongera okugendanga ku weema entukuvu okusinza Yakuwa era n’amubuulira byonna ebyamuli ku mutima. (1 Sam. 1:9-11) Tuyinza tutya okukoppa Kaana? Bwe tuba tulina obulwadde obw’amaanyi oba nga tulina ekizibu ekirala kyonna kye tutasobola kuggyawo, tusaanidde okukwasa Yakuwa byonna ebitweraliikiriza nga tuli bakakafu nti atufaako. (1 Peet. 5:6, 7) Era tusaanidde okukola kyonna ekisoboka okubaawo mu nkuŋŋaana n’okukozesa mu bujjuvu ebintu ebirala byonna Yakuwa by’atuwadde okutunyweza mu by’omwoyo.
16. Kiki abazadde kye bayigira ku Samwiri?
16 Ate bo abazadde abalina abaana abavudde ku Yakuwa? Nnabbi Samwiri yali tasobola kukaka baana be kukolera ku mitindo gya Yakuwa egy’obutuukirivu gye yali abayigirizza. (1 Sam. 8:1-3) Ensonga yazirekera Yakuwa. Wadde kyali kityo, ye Samwiri yasigala nga mwesigwa eri Yakuwa era n’asanyusa omutima gwe. (Nge. 27:11) Leero, abazadde abamu beesanze mu mbeera efaananako ng’eya Samwiri. Bakakafu nti, okufaananako taata w’omwana omujaajaamya eyogerwako mu lugero lwa Yesu, Yakuwa mwetegefu okusonyiwa aboonoonyi abeenenya. (Luk. 15:20) Abazadde abo bafuba okusigala nga beesigwa eri Yakuwa, nga basuubira nti ekyokulabirako ekirungi kye bateekawo kiyinza okuyamba abaana baabwe okukomawo eri Yakuwa.
17. Kiki kye tuyigira ku nnamwandu omwavu?
17 Kati lowooza ku, nnamwandu omwavu eyaliwo mu kiseera kya Yesu. (Soma Lukka 21:1-4.) Nnamwandu oyo yali talina ky’asobola kukolawo kumalawo bikolwa bibi ebyali bikolebwa mu yeekaalu. (Mat. 21:12, 13) Ate era kirabika teyalina nnyo kye yali asobola kukolawo kutereeza mbeera ye ey’eby’enfuna. Wadde kyali kityo, yawaayo “obusente bubiri,” wadde nga ‘bwe bwokka bwe yalina.’ Nnamwandu oyo yeesiga Yakuwa, nga mukakafu nti singa akulembeza ebintu eby’omwoyo, Yakuwa yandimulabiridde. Okukkiriza kwe yalina kwamukubiriza okuwagira okusinza okw’amazima. Naffe tuli bakakafu nti bwe tukulembeza Obwakabaka, Yakuwa ajja kutulabirira.
18. Waayo ekyokulabirako ky’omuweereza wa Yakuwa eyalina endowooza ennuŋŋamu.
18 Ne leero waliwo abaweereza ba Yakuwa bangi abakiraze nti beesiga Yakuwa. Lowooza ku w’Oluganda Malcolm, eyasigala nga mwesigwa okutuukira ddala bwe yafa mu 2015. Mu kiseera kye yamala ng’aweereza Yakuwa, ye ne mukyala we baafuna ebizibu ebitali bimu. Yagamba nti: “Oluusi tufuna ebizibu nga tetubisuubira ate ng’ebimu bya maanyi nnyo. Naye Yakuwa ayamba abo abamwesiga.” Magezi ki Malcolm ge yawa? Yagamba nti: “Saba Yakuwa akuyambe okusigala ng’omuweereza n’obunyiikivu. Essira lisse ku ebyo by’osobola okukola, so si ku ebyo by’otosobola kukola.” *
19. (a) Lwaki ekyawandiikibwa ky’omwaka 2017 kituukirawo? (b) Onookolera otya ku kyawandiikibwa ky’omwaka 2017?
19 Leero ng’abantu ababi ‘beeyongerera ddala okuba ababi,’ tusuubira okweyongera okufuna ebizibu eby’amaanyi. (2 Tim. 3:1, 13) N’olwekyo, tulina okufuba okulaba nti tetukkiriza bizibu bye tufuna kutumalamu maanyi. Mu kifo ky’ekyo, tusaanidde okwesiga Yakuwa okutuyamba era naffe tusaanidde okubaako kye tukolawo okusobola okugonjoola ebizibu bye tufuna. N’olwekyo kituukirawo okuba nti ekyawandiikibwa ky’omwaka 2017 kiri nti: “Weesigenga Yakuwa era kolanga ebirungi”!
Ekyawandiikibwa ky’Omwaka 2017: “Weesigenga Yakuwa era kolanga ebirungi.”
^ lup. 18 Laba Omunaala gw’Omukuumi, Okitobba 15, 2013, lup. 17-20.


text:
Essuula 1
1 Paulo, omutume wa Kristo Yesu olw'okwagala kwa Katonda, ne Timoseewo ow'oluganda, eri ekkanisa ya Katonda eri mu Kkolinso, awamu n'abatukuvu bonna abali mu Akaya yonna:
2 ekisa kibeerenga gye muli n'emirembe ebiva eri Katonda Kitaffe ne Mukama waffe Yesu Kristo.
3 Yeebazibwe Katonda era Kitaawe wa Mukama waffe Yesu Kristo, Kitaffe ow'okusaasira era Katonda ow'okusanyusa kwonna;
4 atusanyusa mu buli kibonoobono kyaffe, ffe tulyoke tuyinzenga okusanyusanga abali mu kubonaabona kwonna, n'okusanyusa ffe kwe tusanyusibwa Katonda.
5 Kuba ebibonyoobonyo bya Kristo nga bwe byeyongera ennyo gye tuli, era bwe kutyo n'okusanyusibwa kwaffe kweyongera nnyo ku bwa Kristo.
6 Naye bwe tubonaabona, tubonaabona olw'okusanyusibwa n'okulokoka kwammwe; era bwe tusanyusibwa, tusanyusibwa olw'okusanyusibwa kwammwe, okuleeta okugumiikiriza ebibonyoobonyo ebyo naffe bye tubonyaabonyezebwa:
7 era okusuubira kwaffe kunywera eri mmwe; nga tumanyi nti nga bwe mussa ekimu mu bibonyoobonyo, era bwe mutyo musse ekimu ne mu kusanyusibwa.
8 Kubanga tetwagala mmwe obutategeera, ab'oluganda eby'okubonaabona kwaffe okwatubaako mu Asiya, bwe twazitoowererwa ennyo nnyini okusinga amaanyi gaffe, era n'okusuubira ne tutasuubira kuba balamu:
9 era ffe bennyini twalimu okuddamu okw'okufa munda mu ffe, tuleme obwesige okubuteeka mu ffe fekka, wabula Katonda azuukiza abafu:
10 eyatuwonya mu kufa okunene okwenkana awo, era anaatuwonyanga: era gwe tusuubira edda alituwonya;
11 era mmwe bwe mubeera awamu ku lwaffe mu kusaba; bwe tulimala okuweebwa ekirabo olw'abantu abangi, abangi balyoke beebaze ku lwaffe.
12 Kubanga okwenyumiriza kwaffe kwe kuno, okutegeeza okw'omwoyo gwaffe, nga mu butukuvu ne mu mazima ga Katonda, si mu magezi ag'omubiri wabula mu kisa kya Katonda, bwe twatambulanga mu nsi era okusinga ennyo eri mmwe.
13 Kubanga tetubawandiikira birala wabula ebyo bye musoma era n'okwatula bye mwatula, era nsuubira nga munaabyatulanga okutuusa enkomerero:
14 nga n'okwatula bwe mwatwatulako akatono, nti ffe tuli kwenyumiriza kwammwe, era nga nammwe bwe muli gye tuli, ku lunaku lwa Mukama waffe Yesu.
15 Ne mu kusuubira kuno nnali njagala okujja gye muli edda, mulyoke muweebwe ekisa olw'okubiri;
16 n'okuyita gye muli okugenda e Makedoni, n'okuva nate e Makedoni okujja gye muli, n'okusibirirwa mmwe okugenda e Buyudaaya.
17 Kale bwe nnali njagala bwe ntyo, nnalagaalaganya? oba bye nteesa, mbiteesa kugoberera mubiri, nze okuba n'ebyo nti weewaawo, weewaawo, ate nti si weewaawo, si weewaawo?
18 Naye nga Katonda bw'ali omwesigwa, ekigambo kyaffe ekiri eri mmwe si bwe kiti nti weewaawo ate nti si weewaawo.
19 Kubanga Omwana wa Katonda, Yesu Kristo, ffe gwe twabuulira mu mmwe, nze ne Sirwano ne Timoseewo, teyali nti weewaawo ate nti si weewaawo, naye mu ye mwe muli weewaawo.
20 Kubanga mu byonna byonna Katonda bye yasuubiza, mu oyo mwe muli weewaawo: era oyo kyava aleeta Amiina, Katonda atenderezebwe ku bwaffe.
21 Naye atunyweza ffe awamu nammwe mu Kristo, era eyatufukako amafuta, ye Katonda;
22 era eyatussaako akabonero, n'atuwa omusingo ogw'Omwoyo mu mitima gyaffe.
23 Naye nze mpita Katonda okuba omujulirwa w'emmeeme yange, nga kyennava nnema okujja mu Kkolinso, kubanga nnabasaasira.
24 Si kubanga tufuga okukkiriza kwammwe, naye tuli bakozi bannammwe ab'essanyu lyammwe: kubanga okukkiriza kwe kubayimiriza.


text:
\r\r\r\r
Nga ogyeko omuzungu Dr. Catherine Barret Gaines, Robinah Bisirikirwa yomu ku bannamwandu ba Golden boy of Africa Prince Paul Job Kafeero manyi ganjegere gweyakubamu akayimba mu ngeri ‘okumuwana yadde nga ate mukufa kwe ono bamwogerera bingi.
Bisirikirwa agamba nti engeri gyebamuleka nga akyalimu emunye alabidde ebizibu mu bwannamwandu nti nebayise luwadde kumpagala nabo bamweyimbamu okumuganza.
Bisirikirwa agamba nti amaze kukula nakitegera nti omugenzi Paul Kafeero, yalina omukwano ogutasangika mu basajja balala.
Ajukidde lwayamulekera ensimbi ze nazikozesa bubbi nasabirira ettaka limumire naye teyamubonereza.
Atubiddeko ku byama nti Kafeero yali amweyitira nabutono wabula nga okunaaba amazzi gwali muziro gwe.
Akakasiza nti Kafeero abaana yalina abasuka mu 13 wabula nti ekiramo kye teyabawa byabuggaga yabasaba bawulirize obubaka bweyasa mu ntambize era nabawa amagezi obutakaka kuyimba kuba eriyo n’emirimu emirala.
\r\r\r\r